Medi Ambient i Habitatge potenciarà la compe... - Govern.cat\nquery_builder 25 febrer 2004 11:08\nMedi Ambient i Habitatge potenciarà la competitivitat de les empreses catalanes a través de l'anomenat "ecosistema industrial"\nContinua fomentant la cooperació entre empreses i entre sectors econòmics per reduir els costos de la gestió ambiental mitjançant el programa de la Unió Europea Interreg IIIC\nAvui es fa pública, a través de la web www.ecosind.net, la convocatòria oficial de l’Operació marc regional ECOSIND, que finançarà projectes demostratius de la cooperació entre activitats per a la gestió de residus, de l’aigua i de l’energia.\nAquests projectes seran el fonament per a la redacció, abans del juny de 2006, del Pla de promoció de la gestió ambiental cooperativa a Catalunya, i comptaran amb fons de la Unió Europea del programa Interreg IIIC, zona sud. El Programa Interreg compta amb 5,2 bilions d’euros, dels quals un 6% es destinen al Programa Interreg IIIC, amb l’objectiu de millorar l’eficàcia de les polítiques i els instruments de cohesió regionals.\nTrets essencials de l’Operació marc regional ECOSIND\nLes regions mediterrànies han sofert diferents processos de degradació ambiental a causa de l’increment de les activitats industrials. Aquests processos, en part, estan relacionats amb el fet que el sector industrial està conformat per un gran nombre de petites i mitjanes empreses que tenen dificultats econòmiques per assumir la seva gestió ambiental.\nLa recerca de les solucions necessàries per resoldre aquestes dificultats són l’origen d’ECOSIND. Aquesta Operació marc regional planteja diferents línies de treball per assolir un desenvolupament industrial sostenible al sud d’Europa, mitjançant la cooperació i l’intercanvi d’experiències i coneixements entre diferents regions en matèria de gestió mediambiental cooperativa, planificació territorial sostenible, formació i sensibilització, etc.\nECOSIND permetrà establir les bases per a la implantació d’una nova estratègia de desenvolupament industrial sostenible en les regions europees, que ha de conduir a una reducció molt significativa del consum de recursos com l’aigua, l’energia i els materials, i també a una reducció de la producció de residus i emissions derivades de les activitats industrials.\nLes universitats porten anys investigant noves possibilitats d’aplicar el que s’anomena “ecosistema industrial”. L’ecosistema industrial preveu que els residus d’una o diverses indústries, que actualment tenen la seva fi als abocadors, puguin servir de matèria primera per a altres indústries. Igualment, si una indústria té un excedent d’energia, una altra indústria pot aprofitar-la per a la seva producció; l’aigua pot ser gestionada conjuntament per reduir el seu consum i millorar la seva qualitat, etc.\nPer a la consolidació de “l’ecosistema industrial”, cal una bona col·laboració i coordinació entre les activitats, així com el desenvolupament de noves tecnologies que permetin convertir un residu en un recurs, i un planejament dels polígons industrials que faciliti l’intercanvi i la gestió conjunta entre les indústries. El resultat evident de l’aplicació d’aquest concepte és la reducció dels costos de les indústries en la seva gestió ambiental, cosa que contribueix, alhora, a una millora del medi ambient.\nEls socis d’ECOSIND, conscients del repte que suposa l’aplicació real del concepte teòric d’ecosistema industrial per a les PIME que operen a l’àmbit mediterrani, van demanar fons al Programa Interreg IIIC sud per impulsar l’Operació ECOSIND, que facilitarà l’experimentació real al sud d’Europa de l’ecosistema industrial.\nCom a Operació marc regional, ECOSIND és similar a un “miniprograma” que compta amb fons FEDER per promoure la cooperació entre entitats de diferents regions, mitjançant el finançament de petits projectes interregionals. Aquests projectes hauran de cercar noves fórmules de cooperació per a la gestió ambiental entre indústries, desenvolupar nous planejaments més sostenibles de les àrees industrials o afavorir la formació de professionals preparats per aplicar el concepte d’ecosistema industrial. D’altra banda, es preveu el desenvolupament d’un Projecte de xarxa europea per a la difusió dels resultats obtinguts.\nAquests projectes interregionals, que es convoquen avui, seran seleccionats a mitjans de l’any 2004. Per a la selecció de projectes, es comptarà amb un Comitè Interregional format per Catalunya, la Toscana, el Peloponès i els Abruços (socis de l’operació), assessorat pels diferents agents regionals relacionats amb el món de la indústria i amb la participació de representants del Secretariat Tècnic Conjunt i de l’Autoritat de Gestió, com a observadors. Aquests projectes rebran, a través de la Generalitat de Catalunya, cap de fila de l’operació, fons del programa Interreg IIIC sud de la Unió Europea.\nConcretament, s’espera comptar amb:\n De 10 a 20 projectes interregionals, els quals rebran fons per dur a terme noves propostes pel que fa a la Gestió Ambiental Cooperativa de l’activitat industrial.\n Finançament de 10 a 15 projectes sobre planejament sostenible de les futures àrees industrials.\n Subvenció de 2 projectes de formació i associació per al desenvolupament de l’ecosistema industrial.\nECOSIND compta amb un pressupost de 5.663.862 euros, dels quals 3.141.348 euros corresponen a la subvenció Feder.


El Museu del Cinema de Girona mostra tres exemplars "raríssims" de pel·lícules de cine NIC en català La República\nEl Museu del Cinema de Girona mostra tres exemplars “raríssims” de pel·lícules de cine NIC en català\nL’exposició ‘El cinema, també un gran joguet’, que es podrà veure al Museu del Cinema de Girona des d’aquest dilluns i fins al 3 de febrer, fa un recorregut pel que va significar el cine NIC pels nens de les dècades dels anys 30, 40 i 50 que utilitzaven aquests aparell per veure i fer cinema a casa. ‘En una època en què les televisions encara no havien arribat a les cases, era una joguina molt emblemàtica i d’un record molt viu entre les generacions que hi van jugar’, ha afirmat el director del museu, Jordi Pons. La mostra exposa tres exemplars ‘raríssims’ de pel·lícules NIC amb el intertítols estan en català que es van fer a entre el 1936 i el 1938, durant la Guerra Civil, quan la CNT va col·lectivitzar la fàbrica i van passar a produir pel·lícules en català i amb arguments ‘no tan infantils’.\nL’any 1931 els germans Nicolau de Barcelona van patentar aquest primer projector infantil de dibuixos animats amb el nom Cine NIC. Es tracta d’un aparell amb doble objectiu obturador que animava tires de pel·lícules en dos temps. Poc després, el nombre de patents es va extendre per molts països i empreses que van permetre que els nens poguessin veure films des de casa i, alhora, elaborar pel·lícules pròpies. Això va convertir el Cine NIC en un símbol ‘emblemàtic’ de les generacions de nens dels anys 30, 40 i 50 ‘a nivell mundial’, expressa Pons. Ara, amb motiu del Cartoon Forum, que se celebra a Girona del 19 al 22 de setembre, el Museu del Cinema de Girona ha recuperat aquestes joguines i les pel·lícules unint-les en l’exposició que porta per nom ‘El cinema, també un gran joguet’ i que s’inaugura aquest dilluns.\nEn l’exposició s’hi pot veure des del primer model de Cine NIC que va aparèixer i mostra l’evolució que va fer que l’aparell incorporés dos anys després un tocadiscs que narrava les pel·lícules o la posterior incorporació d’una pantalla per intentar competir amb les televisions que es van popularitzar a la majoria de les llars, tot i que finalment van ser les televisions les que van guanyar la batalla fent que el Cine NIC desaparegués. Un altre dels factors que van marcar la davallada d’aquesta joguina van ser l’aparició de noves joguines de plàstic que van tornar el Cine NIC ‘una joguina caduca’, ha explicat Pons.\nLa joia de la corona de l’exposició és, afirma Pons, la mostra de tres pel·lícules ‘gairebé inèdites’ de Cine NIC en català. De fet, la majoria dels films que els nens podien veure duien els intertítols en castellà, però des del 1936 al 1938, durant la Guerra Civil, la CNT va col·lectivitzar la fàbrica i va començar a fer pel·lícules amb els intertítols en català i amb un contingut ‘no tan infantil’ com era habitual. També destaquen per tenir ‘un dibuix més modern’. A la mostra, també s’hi poden veure films produïts al Estats Units que també destaquen pel dibuix que és ‘en format còmic’. Pons atribueix aquest fet a que als EEUU ‘sempre hi ha hagut més cultura de còmic i el Cine NIC també van fer-lo així’.\nPons també ha explicat com a anècdota que la majoria dels projectors que formen part del Museu del Cinema: col·lecció Tomàs Mallol es van adquirir en uns encants on un hereu de la família Nicolau se’ls venia després que la fàbrica del carrer Nou de la Rambla de Barcelona tanqués. Entre les peces, hi ha des del model original dels projectors a les adaptacions que es van fer com el ‘Cine NIC Sonors’ que incorpora el tocadiscs l’any 1933 i que narrava les pel·lícules al nens o el ‘NIC Televisión’ que duia instal·lada una pantalla. A l’exposició, es poden veure en diverses pantalles com es veien aquestes pel·lícules a les cases dels nens dels anys 30, 40 i 50.\n47 projectors i 58 pel·lícules\nL’exposició compta amb 47 projectors de cinema infantil i 58 pel·lícules per a aquests aparells i material gràfic i publicitari de marques que van produir aparells. També s’hi poden veure 13 patents i documents diversos relacionats amb l’empresa de la família Nicolau, Proyector NIC S.A, un audiovisual sonortizat que projecta quatre pel·lícules de ‘Cine NIC Sonoro’, un audiovisual que projecta tres pel·lícules de Cine NIC i dos audiovisuals informatius sobre els orígens del cinema d’animació i sobre el funcionament del Cine NIC.


R+D+i a les empreses espanyoles 2016 - Cambra de Comerç de Manresa\nInici > Fonts d'informació empresarial > R+D+i a les empreses espanyoles 2016\nR+D+i a les empreses espanyoles 2016\nD’acord amb l’última Estadística sobre activitats de R+D realitzada per l’INE1, la despesa en R+D realitzat a Espanya l’any 2016 va ser de 13.260 milions d’euros. Això suposa un augment del 0,7% respecte als 13.172 milions de 2015, mantenint-se per segon any consecutiu el creixement, després del descens experimentat durant el període 2011-2014. No obstant això, en relació al PIB, la despesa en R+D representa en 2016 l’1,19%, continuant així el descens d’aquesta taxa que es manté des de 2011.\nL’evolució de l’activitat de R+D a Espanya, al llarg del període 2005-2016, es mostra en el gràfic 1 desglossat en funció del sector d’execució de la despesa en R+D. Es diferencia entre el sector empresarial, l’ensenyament superior i l’Administració pública. El sector públic que executa activitats de R+D a Espanya està format pels organismes públics de recerca (OPI) i altres centres de R+D depenents de les administracions de l’Estat, autonòmiques i locals, les universitats (també s’inclouen les privades a efectes estadístics) i les IPSFL2 finançades principalment per l’Administració Pública.\nAccés a l’ estudi sobre la R+D+i de les empreses espanyoles el 2016\nR+D+i | RECERCA I DESENVOLUPAMENT


Puc ser jo | L'ombra de les llums\n10 de mayo de 2005 - 19:01\t - RACÓ MUSICAL\nLaurii\t- 20 de julio de 2007 - 17:18\nJo els vaig sentir fa temps per primera vegada, gracies al meu tiet.. i realment son molt bons... tindrien que fer més musica amb valencia/catala.. perque molta gent l'escoltaria...\nXavi\t- 15 de mayo de 2005 - 19:56\nJo aquesta cançó la vaig descobrir per la lletra. Em va impactar tant que musicada fins i tot em va decepcionar. La lletra explica el dolor com poques vegades l'he sentit!\nJordi\t- 12 de mayo de 2005 - 17:06\nJo vaig descobrir aquesta cançó l'estiu passat. Estava en un CD i la veritat és que no esperava trobar-ne gran cosa. Però amb el temps he descobert que als racons dels discos es descobreixen grans obres que queden amagades a sota de suposats grans èxits.\nTambé us recomano Agua de Sal (El sueño de Morfeo), La Carta (Gossos) i Donaria el meu alè (Whiskyn's)\nmatthew\t- 11 de mayo de 2005 - 22:45\nL'anonim era jo, va ser un error.\nI no es el mateix? En aquesta el noi li diu tot el que faria per ella pq VOLDRIA ser qui ho hagues de fer, i en la dels pets exactament igual.\nÉs que fins i tot les coses que diu que faria són les mateixes. Almenys podien haver-se copiat d'un grup de rock islandès que no coneixéssim...\nBàrbara\t- 11 de mayo de 2005 - 21:09\nJo crec que aquesta cançó es molt munica!!! i a l'anònim aquest, crec que vas força equivocat... no tenen massa a veure la cançó dels pets el noi li demana a la noia que la molesti, que el senti aprop, que per solucionar cap problema es allà i en aquesta en canvi li diu tot el que es capaç de fer per ella.\nPer cert Martona... aquesta tb la sentiem al meu cotxe ee!!!\nAnónimo\t- 10 de mayo de 2005 - 23:19\nUALA! Pero si es una copiada bestial de la canço dels pets "Jo soc el teu amic"!!\nLa veritat es que totes les cançons dels wishkins sonen igual, són idèntiques. Són una gran merda, i mira que jo tinc un CD d'ells.\nElma\t- 10 de mayo de 2005 - 19:23\nLa vida és plena de decision, afortunades o errònies però al cap i a la fi, decisions. I som el que vivim, el que sentim, el que amaguem i el que somiem. A vegades estar a l'ombra és la millor manera de sentir-nos partíceps de sensacions i de vivència.Però a la llarga, qui no actua, qui no passa a ser protagonista, qui no arisca passa a ser un punt mort en l'horitzó del temps, una ombra vana més en el camí. Sempre en tot moment, caldran paraules i reconeixements perque els gels sempre acaben defent-se.un peto marteta\nEl síndrome d'Stendhal →


Inici/Wordpress/Eines de SEO de BAVOKO Revisió del connector de WordPress\nEines de SEO de BAVOKO Revisió del connector de WordPress\nUna de les primeres preguntes que em vénen al cap en revisar un nou complement de SEO és la seva viabilitat. Realment necessitem un altre complement de SEO al mercat de WordPress? Anem a esbrinar.\nAbans de començar, sàpigues que l'objectiu d'aquesta revisió no és convèncer-te que aquest connector és millor que les solucions ben establertes al mercat. He passat uns quants dies estudiant els USP del connector. El que he trobat pot ser interessant per a tu.\nEs redueix a això: el connector de WordPress de BAVOKO SEO Tools es centra millorant el vostre flux de treball de SEO. Estigueu segurs, aquest connector té totes les funcions que ofereixen els principals connectors de SEO. A més, aquestes funcions s'han ajustat per ser més intuïtiu i més ràpid d'utilitzar. El connector us ofereix un vista centralitzada de tots el teu SEO dades, recopilades de diversos taulers. Aquests inclouen la classificació de les paraules clau, el volum de cerca, el CPC i les dades de clics de Google Search Console; trànsit de Google Analytics i dades de backlink de l'API BAVOKO.\nEl complement de WordPress BAVOKO SEO Tools ha estat dissenyat per ajudar els equips de contingut i SEO a fer-ho racionalitzar la seva feina. Amb només uns quants clics, el connector pot fer canvis massius a les descripcions de SEO de totes les publicacions i pàgines del vostre lloc. Com a resultat, si el vostre lloc té un munt de contingut, aquest connector us ajudarà estalviar molt de temps.\nAgències de SEO, escolteu-vos!\nLa majoria de les agències de SEO veuen molts llocs de clients amb errors de SEO molt bàsics. Pot ser que tinguin molt contingut fantàstic, però no tots poden estar optimitzats al voltant de les paraules clau adequades. Alguns poden no estar enllaçats correctament amb el contingut existent. Pocs podrien haver optimitzat les seves descripcions per compartir les xarxes socials.\nIndividualment, aquests factors poden no semblar gaire importants. Combineu-los i se sumen per formar la columna vertebral de la vostra estratègia de SEO.\nSi sou una agència de SEO, el connector BAVOKO SEO Tools pot estalviar hores dels projectes del client i millorar molt el temps de resposta.\nUna guia per a la revisió\nL'equip BAVOKO té un tutorial detallat en totes les funcions que ofereix el complement BAVOKO SEO Tools. Com que aquest connector s'està desenvolupant activament, us recomanaria llegir-lo després de llegir aquesta revisió.\nEl meu objectiu d'aquesta revisió és oferir-vos una visió general de totes les funcions que ofereix el complement BAVOKO SEO. Algunes de les captures de pantalla s'han extret del seu tauler de demostració perquè volia mantenir la privadesa dels volums de cerca/trànsit del meu lloc. A més, un lloc de demostració de WordPress no funcionaria aquí, ja que els motors de cerca no indexen les dades de demostració.\nHe provat tant la versió gratuïta com la versió premium del connector per a aquesta revisió. Tanmateix, al llarg de la revisió, he esmentat explícitament si una funció és premium. D'aquesta manera, podeu suposar que, tret que s'esmenti, les funcions estan disponibles a la versió gratuïta del connector.\nCom començar amb el connector de WordPress de BAVOKO SEO Tools\nLa versió gratuïta del complement BAVOKO SEO Tools es pot instal·lar directament des del tauler de control de WordPress. Dirigiu-vos a Connectors> Afegeix un nou. Cerqueu BAVOKO i instal·leu i activeu el connector.\nSi heu comprat la versió premium del connector, obtindreu un arxiu ZIP del connector. Dirigiu-vos a Tauler de control de WordPress > Connectors > Afegeix nou > Carrega. Carregueu l'arxiu per instal·lar i activar el connector.\nUn cop hàgiu instal·lat el connector, podeu començar amb el procés de configuració.\nProcés de configuració de la versió premium de BAVOKO SEO Tools\nPer començar, hem de connectar l'API BAVOKO, l'API de Google Search Console i l'API de Google Analytics al connector. Això permetrà que el connector llegeixi les dades de SEO de les eines respectives i les mostri en un tauler centralitzat. Tanmateix, a la versió gratuïta del connector, només podeu connectar l'API de Google Search Console.\nA més, si teniu instal·lat un connector de SEO anterior, BAVOKO pot importar les dades de SEO d'aquest connector.\nEn el pas final, heu de seleccionar les publicacions i pàgines que voleu inspeccionar per al SEO a la pàgina. Aquí teniu una captura de pantalla del procés de configuració de la versió gratuïta del connector.\nProcés de configuració per a la versió gratuïta del connector BAVOKO SEO\nAnàlisi detallada de SEO\nEl tauler d'eines de SEO de BAVOKO (versió Premium)\nDesprés del procés de configuració inicial, el connector escaneja el vostre contingut existent i extreu dades de la Google Search Console, Google Analytics i l'API BAVOKO. El resultat és un tauler que us ofereix una visió general de l'estat de SEO del vostre lloc de WordPress.\nPodeu filtrar el tauler per mostrar-vos mètriques generals de cerca, SEO a la pàgina, enllaços d'entrada o rendiment, durant un període de temps determinat. La versió gratuïta del connector es limita a les mètriques de cerca i a la pàgina. Els enllaços d'entrada i el rendiment estan reservats per a la versió premium del connector.\nOptimització de continguts SEO\nCom tots sabem, el bon contingut és la pedra angular del SEO. Tanmateix, quan tens molt contingut per gestionar, les coses tendeixen a desordenar-se. Aquí és on comença a brillar el complement BAVOKO SEO. Ofereix una llista extensa d'opcions d'optimització de contingut per a cada publicació i pàgina. A més, podeu editar de manera massiva aquests camps d'optimització per estalviar temps (més informació sobre això més endavant).\nOpcions d'optimització de contingut\nEl connector BAVOKO SEO Tools assigna a puntuació de contingut (anomenat CS) a cada publicació i pàgina en funció de la seva informació de SEO. Inclou paràmetres de contingut com ara etiquetes H1-H6, longitud del títol, descripció de meta i fragments i densitat de paraules clau.\nCercar fragments de meta i xarxes socials\nCerca i fragment de xarxes socials\nA més dels metatítols i la descripció per als motors de cerca, podeu definir el títol del fragment, la descripció i la imatge per a Facebook i Twitter. Com la majoria dels connectors de SEO, bàsicament utilitza les metadades Open Graph i les targetes de Twitter, que permeten un accés perfecte a totes les xarxes socials importants. La previsualització del fragment us mostra exactament com es veuria la vostra publicació quan es comparteixi a les xarxes socials.\nAnàlisi i descobriment de la classificació de paraules clau\nAnàlisi de paraules clau i historial de classificació\nL'optimitzador de contingut també ofereix anàlisi de paraules clau per a la publicació o pàgina específica. Us ofereix la classificació actual de les paraules clau i l'historial de classificació, inclosos els clics, el CTR, la posició i les impressions. Aquestes dades s'extreuen de la Google Search Console. A més, podeu fer recerca de paraules clau directament des d'aquest giny i descobrir paraules clau noves incloses paraules clau similars i relacionades.\nDades d'enllaços interns (funció Premium)\nUn factor important en el vostre rendiment de SEO són els enllaços interns. El complement BAVOKO SEO Tools agrupa tots els enllaços interns basats en paraules clau i suggereix nous enllaços interns en funció del vostre contingut. També mostra la vostra llista històrica de tots els enllaços entrants i sortints (dins del vostre lloc) per a aquesta publicació/pàgina.\nOpcions de SEO avançades\nA part dels fragments de les xarxes socials, podeu canviar opcions avançades com ara les etiquetes canòniques, la redirecció o la inclusió del mapa del lloc.\nSeguiment del rendiment de SEO\nDades de classificació de paraules clau de Google Search Console\nL'optimització del contingut és una part important d'una estratègia SEO d'èxit. El seguiment de l'impacte dels vostres esforços de SEO és igual d'important. El complement BAVOKO SEO WordPress té eines que us permeten fer un seguiment del vostre rendiment de SEO, directament des del vostre tauler de control de WordPress. A la captura de pantalla anterior, obtenim una visió general de les dades de paraules clau extretes de Google Search Console.\nSupervisió de paraules clau\nUtilitzant el Supervisió de paraules clau funció, podem agrupar les paraules clau de classificació més importants per controlar els clics, les impressions, el CTR i la seva posició mitjana en el motor de cerca en una visió general.\nRecerca de paraules clau i anàlisi de la competència\nAmb la versió professional del connector, podeu fer coses addicionals, com ara supervisar els vostres competidors, fer recerca de paraules clau i desglossar el trànsit de cerca per país i dispositius.\nTanmateix, al meu entendre, tot i que es tracta d'una característica "bona per tenir", no us ofereix tota la informació que necessiteu per dur a terme una estratègia d'investigació de paraules clau amb èxit. Eines com Ahrefs o Majestic SEO us proporcionen informació més rica sobre el vostre rànquing de paraules clau i com millorar-les.\nCom hem vist abans, BAVOKO SEO Tools presenta informació de diverses fonts de dades com Google Analytics o Google Search Console. Tanmateix, no s'ha de soscavar la importància d'una bona recerca de paraules clau i d'implementar-les al contingut del vostre lloc.\nFuncions d'optimització de SEO a la pàgina\nAquesta és una de les meves parts preferides de BAVOKO SEO Tools. Podeu obtenir un informe de "salut del SEO" de tot el contingut del vostre lloc des d'un únic tauler. Això inclou metatítols, metadescripcions, encapçalaments i longitud del contingut, entre d'altres. A continuació, podeu seleccionar cada publicació i corregir-les una per una a la mateixa vista.\nDescripcions generals per paraules clau prioritàries fragments socials pot eliminar les publicacions poc optimitzades perquè pugueu optimitzar-les per a una millor classificació dels motors de cerca.\nInforme de paraules clau prioritàries\nPer exemple, l'informe de paraules clau de SEO no només us ofereix una visió general de les vostres paraules clau assignades, sinó que també us permet esbrinar les pàgines on falten.\nLa versió premium del connector us ofereix comprovacions de salut addicionals, com ara codis canònics, indexabilitat i estat. L'eina d'indexabilitat enumera les publicacions que Google pot indexar o no. Podeu utilitzar les eines de canonics per assegurar-vos que el vostre lloc de WordPress no es penalitzi per contingut duplicat mitjançant la configuració de canonics per a pàgines idèntiques o molt similars.\nEina d'anàlisi, seguiment i denegació d'enllaços d'entrada\nConstruir i mantenir els vostres enllaços d'entrada és clau per a una estratègia de SEO a llarg termini exitosa. La creació d'enllaços d'entrada, també conegut com a construcció d'enllaços, és un tema completament diferent que no tractarem aquí. En canvi, ens centrarem en l'aspecte del manteniment.\nLa versió premium del connector BAVOKO SEO Tools inclou una eina de seguiment, anàlisi i denegació d'enllaços d'entrada. Explorem-ho aquí.\nEina de desautorització d'un clic\nPer començar, és molt important desmentir els enllaços d'entrada de mala qualitat al vostre lloc. Amb l'eina de desautorització del connector, elimineu qualsevol domini amb un sol clic. Tots els enllaços d'entrada del domini desautoritzat es tractaran com a enllaços NoFollow després d'enviar-los a Google Search Console.\nAnàlisi i seguiment de dominis de backlinks (funció Premium)\nEl complement BAVOKO SEO Tools inclou eines d'anàlisi i monitorització d'enllaços d'entrada que us ajuden a controlar els vostres enllaços d'entrada directament des del vostre tauler de control de WordPress. Podeu analitzar els backlinks agrupats per dominis o pàgines individuals.\nAltres eines de SEO de BAVOKO\nA part de les característiques esmentades anteriorment, BAVOKO SEO Tools té un grapat d'eines de SEO molt útils, que permeten estalviar molt de temps dedicat a SEO. Els cobrirem ràpidament sota el següent:\nMetatítols i descripcions dinàmiques: Aquestes eines us permeten canviar els metatítols i la descripció de tipus de publicacions sencers (com ara publicacions i pàgines) seleccionant els vostres atributs desitjats. Per exemple, podeu generar meta utilitzant el nom de la publicació i l'extracte de la publicació. També podeu utilitzar camps personalitzats per generar els vostres metatítols i descripcions de manera més flexible!\nEditor de Metas Bulk: Aquesta és una de les eines que més estalvia temps del kit del complement. Us permet canviar ràpidament els meta de totes les vostres publicacions, manualment, sense obrir cada publicació en una pestanya/finestra nova.\nGestor de redirecció: Aquesta eina us permet afegir una redirecció amigable amb SEO per a pàgines i directoris individuals, per preservar el seu suc de SEO.\nGenerador de mapes del lloc XML: Aquesta eina us permet generar un mapa del lloc personalitzat per al vostre lloc de WordPress. Podeu incloure fàcilment pàgines específiques, categories d'etiquetes i molt més. Un cop desat, envia automàticament el mapa del lloc als principals motors de cerca i els actualitza a intervals regulars.\nEditor .htaccess i robots.txt: Tot i que podeu modificar aquests fitxers mitjançant un gestor de fitxers o mitjançant FTP, el connector us ofereix accés directe. No obstant això, és molt important que modifiqueu aquesta configuració amb extrema precaució, ja que qualsevol error podria reduir la vostra puntuació de SEO.\nLa versió premium del complement de WordPress BAVOKO SEO Tools també inclou una funció d'optimització i seguiment del rendiment del lloc. La velocitat del lloc és un factor molt important per al SEO, i ho hem tractat en profunditat en la nostra Optimització del rendiment de WordPress Sèrie d'optimització d'imatges de WordPress. Us recomano que les llegiu per a una millor comprensió.\nVisió general de les funcions Premium de BAVOKO\nBAVOKO SEO Tools inclou moltes funcions gratuïtes i premium. A continuació es mostren les funcions només premium que ofereix el connector:\nMés dades de SEO: Per començar, podeu connectar Google Analytics i l'API BAVOKO al connector. Això us permet extreure més dades i veure-les directament al tauler de control de WordPress.\nRecerca de paraules clau: Amb l'eina de descobriment de paraules clau, podeu veure els volums de cerca i el CPC mitjà de les paraules clau rellevants. Tanmateix, recomanaria molt eines avançades com Ahrefs o Majestic SEO per a una recerca de paraules clau en profunditat.\nEnllaços interns: Aquesta és una bona característica premium que us ajuda a estalviar molt de temps en enllaçar articles relacionats.\nEnllaços d'entrada: De nou, eines com Ahrefs us poden oferir millors dades d'enllaç d'entrada. Tanmateix, l'eina de desautorització d'un sol clic és molt útil per eliminar enllaços d'entrada de mala qualitat o correu brossa.\nIndexabilitat i eina canònica: Aquestes són eines a la pàgina que us ofereixen un informe d'estat sobre el rendiment del contingut del vostre lloc amb aquestes mètriques. Són ideals per mantenir la higiene SEO.\nRendiment: L'eina de rendiment us ofereix informació sobre la velocitat de la pàgina de totes les pàgines del vostre lloc, així com dades detallades de sol·licituds per a fitxers CSS, JS i imatges.\nInformes de SEO: Si sou una agència de SEO, l'eina de generació d'informes pot enviar directament informes de SEO als vostres clients per correu electrònic en intervals setmanals o mensuals.\nCom tots sabem, una estratègia de SEO reeixida és un joc a llarg termini. Requereix molta paciència i un manteniment estructurat. Però aprofitant un connector de SEO adaptat a les vostres necessitats, podeu estalviar temps i assegurar-vos que el vostre lloc segueix el camí.\nCrec que el BAVOKO és més útil quan has de gestionar molts continguts. La versió premium del connector no és necessària quan tot just esteu començant. En aquest moment, és molt millor que creïs contingut d'alta qualitat. Tanmateix, un cop tingueu un corpus de bon contingut, podeu utilitzar aquest connector per controlar i mantenir la vostra salut SEO a la pàgina.\nPer dir-ho en poques paraules, BAVOKO SEO Tools per a WordPress és un complement fantàstic per a bloggers i agències de SEO, especialment aquells que gestionen molt i molt contingut.\nQuè en penseu sobre el connector BAVOKO SEO Tools? Tens algun suggeriment de funció? Feu-nos saber si els comentaris a continuació.\nRevisió de WPForms: el millor connector de formulari de contacte premium?\nCom utilitzar aplicacions de missatgeria per augmentar el trànsit al vostre lloc de WordPress


Combina les cel·les\nCombina el contingut de les cel·les de taula seleccionades en una única cel·la.\nFusiona les cel·les\nDivideix les cel·les\nCentra el contingut de la cel·la entre la part superior i inferior de la cel·la.\nAlinea els continguts de la cel·la a la vora inferior de la cel·la.\nInsereix, sota la selecció, una o més files a la taula. Podeu inserir més d'una fila si obriu el diàleg (trieu Taula - Insereix - Files) o si seleccioneu més d'una fila abans de fer clic a la icona. El segon mètode insereix files de la mateixa alçada que les files seleccionades.\nInsereix una fila\nInsereix, després de la selecció, una o més columnes a la taula. Podeu inserir diverses columnes alhora si obriu el diàleg (trieu Taula - Insereix - Columnes) o si seleccioneu diverses columnes abans de fer clic a la icona. Si utilitzeu l'últim mètode, les columnes inserides tindran la mateixa amplada relativa que les columnes seleccionades.\nSuprimeix la fila\nSuprimeix les files seleccionades de la taula.\nSuprimeix les columnes seleccionades de la taula.\nPropietats de la taula\nEspecifica les propietats de la taula seleccionada, per exemple, el nom, l'alineació, l'espaiat, l'amplada de la columna, els vores i el fons.\nActiva la funció de suma. Observeu que el cursor ha d'estar a la cel·la on voleu que aparegui la suma.\nTitle is: Barra Taula


Experts egipcis descobreixen partícules d'energia a dintre de la piràmide de Kheops - Regió7 :: El Diari de la Catalunya Central\nExperts egipcis descobreixen partícules d'energia a dintre de la piràmide de Kheops\nefeel caire 18.01.2016 | 07:51\nUn grup d'experts egipcis ha descobert unes partícules d'energia a l'interior de la piràmide de Kheops, a Gizeh, als afores del Caire, que podrien ajudar a explicar el sistema de construcció i desvelar més secrets d'aquests mausoleus de 4.500 anys de antiguitat.\nAixí ho va anunciar ahir en roda de premsa al Museu Egipci el director de l'Institut per a la Preservació i Innovació en Patrimoni, Madi Tayubi, que va explicar que la descoberta forma part dels resultats preliminars de l'actual projecte Scan Pyramids. Amb la detecció de muons (partícules d'energia que penetren els objectes), es pot descobrir si hi ha càmeres ocultes. L'objectiu principal d'aquest treball és avançar cap a la fórmula que va permetre als constructors de l'època col·locar les pesades i enormes pedres, una sobre l'altra, i elevar-les fins a 150 metres d'altura. De moment s'ha determinat que a la part superior de la piràmide Vermella de Dahshur, al sud del Caire, la temperatura és sempre més alta a la del mateix emplaçament de la resta de mausoleus. En canvi, no hi ha diferència de temperatura entre les quatre cares de la mateixa piràmide.


Opinió - Deixem de qüestionar les millores per a les dones\nSecretària de polítiques feministes i igualitàries del PSC\nPublicat: el 18/maig\nLa notícia del contingut de l'avantprojecte de llei sobre l'avortament que pròximament s'aprovarà al Consell de Ministres deixa entreveure un debat social persistent i subtil entre el masclisme cultural i els drets de les dones a la igualtat d'oportunitats, a la salut menstrual garantida i a millorar la cobertura mèdica i laboral per malalties associades al sistema reproductiu de les dones.\nAlgunes de les mesures que proposa el Ministeri d'Igualtat són:\nAvortament de menors de 16 anys sense consentiment dels pares.\nAvortament lliure garantit per la sanitat pública fins a la setmana 14 de gestació i avortament fins la setmana 21 de gestació per motius terapèutics.\nLlista de professionals objectors de consciència de l'avortament.\nBaixes de tres dies per regles doloroses.\nEliminació de l'IVA en productes d'higiene menstrual de les dones.\nCentres educatius, instituts i universitat hauran de tenir material d'higiene menstrual per a les joves.\nDeclaració sobre la Gestació subrogada, com a acte il·lícit que tracta a dones i nadons com a mercaderies.\nCadascuna d'aquestes mesures obre un debat social ple d'opinions i arguments feministes defensant moltes de les propostes que nodreix l'esborrany de llei i a la vegada una gran quantitat de missatges contraris que desitjo que siguin per desconeixement perquè el masclisme és sempre ignorància, perjudicis i injustícia. Un debat social que deixa clar que els drets de les dones seran sempre qüestionats i difícilment consolidats, veiem com ara en EUA es vol derogar la llei que aprovava el dret d'avortar i que van aconseguir les dones nord-americanes després d'una llarga lluita del moviment feminista.\nL'esborrany del Ministeri d'Igualtat no és la solució per erradicar el masclisme, però si és una millora per a les dones que possiblement trencarà amb els tabús sobre la menstruació i que alliberarà a les joves de famílies d'altres cultures o de famílies conservadores per poder escollir no només sobre el seu cos, sinó també a escollir sobre la seva vida. Les mesures més polèmiques potser són l'avortament de menors de 16 a 17 anys sense necessitat de l'autorització dels pares i la baixa laboral per les regles doloroses.\nCom a mare se'm fa difícil entendre o pensar que no sigui necessari el meu consentiment o fins i tot no saber que la meva filla ha avortat, però hem de tenir una mirada més ampla de la nostra societat on conviuen famílies amb ideologies i cultures diferents, algunes d'elles molt conservadores que si han de decidir els pares, les filles no tenen cap possibilitat d'escollir sobre la seva vida. Crec que és important el paper dels professionals de diferents disciplines per tal que puguin acompanyar adequadament a les joves que el meu consentiment.\nL'altra mesura polèmica són les baixes laborals de tres dies per regles doloroses i dic polèmica perquè he llegit de tot! Comentaris amb molt poca reflexió i molta misogínia a les xarxes socials, no les diré totes, però hi havia els que deia que les dones aprofitarien per no treballar tres dies al mes, unes vacances per la cara. Altres alertaven sobre la desmotivació per contractar a les dones que ja tenien permisos, reduccions per la maternitat. Primer de tot les dones no deixem d'anar a la feina per tenir la regla i només ho fan aquelles dones amb malalties diagnosticades o no, del sistema reproductiu, i que no poden incorporar-se al lloc de treball. Segon, que aquestes baixes no són una novetat, perquè ja hi ha una baixa per menstruació dolorosa i les dones no les agafem sense necessitat. I a més si hi ha una desmotivació de la contractació de dones per aquest motiu potser el que hem de qüestionar és el sistema laboral que no és capaç de suportar aquestes absències. La novetat serà com es tramitarà, qui suportarà els costos i si realment serà una millora per a investigar i diagnosticar més ràpidament malalties que ara triguen nou anys a ser diagnosticades com l'endometriosi.\nPotser anem pel camí correcte per aconseguir la igualtat de dones i homes, necessitem lleis que milloren la vida de les dones, lleis que lluiten per erradicar la violència de les dones, una llei d'abolició de la prostitució i recursos perquè no sigui pura formalitat i si una realitat.\nPerquè qualsevol com tu s'ho mereixeria


El CE Altafulla encetarà la nova temporada 2019-2020 el 8 de setembre a les 12h al camp del San Salvador\nA casa, s’estrenarà el dissabte 14 de setembre a les 17h contra el Valls Atlètic\nEl primer equip del CE Altafulla ja coneix el calendari de la nova temporada 2019-2020. Els groc-i-negres tornen a estar enquadrats al Grup 3 de Tercera Catalana.\nDonaran el tret de sortida a la competició el diumenge 8 de setembre a les 12 del migdia al camp del San Salvador; i l’estrena de la nova campanya al Joan Pijuan serà el dissabte 14 de setembre a les 5 de la tarda contra el Valls Atlètic.\nEls derbis del Baix Gaià no arribaran fins el mes de desembre. El primer serà contra el Torredembarra, el cap de setmana del 14 i 15; i el segon, el cap de setmana de l’11 i 12 de gener contra La Riera. Tot dos enfrontaments en camp contrari.\nAltres rivals dels altafullencs a domicili durant la primera volta seran el Sant Jaume dels Domenys (22/09), l’Alcover (13/10), el Llorenç (27/10), el Campclar (10/11), i el Bonavista (24/11).\nA casa, s’enfrontaran al Torreforta (28/09), a l’Arboç (05/10), a la Joventut Bisbalenca (19/10), al Constantí (02/11), al Calafell (16/11), al Morell (30/11), al Vendrell (21/12), i al Segur (18/01).\nAmb la renovació de Raúl Tudela a la banqueta, el club dona continuïtat al projecte que el tècnic va engegar l’estiu passat i que ha portat l’equip a assolir la cinquena posició del Grup 3 de Tercera Catalana. Millorar aquesta classificació és el principal objectiu del 2020, i no descarta la possibilitat de lluitar per l’ascens de categoria.


Condemnat a 4 anys de presó per abusar d'un home que anava begut - Diari de Girona\nCondemnat a 4 anys de presó per abusar d'un home que anava begut\nL'acusat ha admès que va aprofitar-se de la semiinconsciència de la víctima per fer-la entrar a la seva furgoneta i practicar-li una fel·lació · La Fiscalia ha rebaixat a la meitat la pena inicial\nCondemnat a 4 anys de presó per abusar d'un home que anava begut figueres\nUn home va reconèixer ahir haver-se aprofitat de l'embriaguesa d'un jove per fer-lo pujar a la seva furgoneta i abusar d'ell a Figueres.\nLa secció tercera de l'Audiència de Girona va jutjar-lo ahir, en una vista on aquest va admetre els fets i va demanar perdó a la víctima. Vist aquest extrem, la Fiscalia, que inicialment demanava 7 anys de presó per un delicte d'abús sexual, va rebaixar la pena a 4 anys de presó, una petició a la qual va adherir-se la també la pròpia defensa.\nEls fets van tenir lloc el novembre de 2017 entre les set i les nou del matí, mentre l'acusat, F.S.Q.M., que treballava de repartidor, conduïa una furgoneta pels voltants del carrer nou i el carrer de Sant Pau de Figueres. En un moment donat va veure la víctima caminant per la via pública en un estat d'embriaguesa «evident».\nLlavors va aturar el vehicle i amb la voluntat de tenir relacions sexuals amb la víctima es va oferir a portar-la. Després d'una estona circulant per la ciutat, el jove va quedar en estat de semiinconsciència, un fet que l'acusat va aprofitar per dur-lo a la zona de càrrega del vehicle i abusar d'ell.\nL'acusat va admetre haver-li fet diversos tocaments, a més d'haver-li practicat una fel·lació. Quan la víctima va recuperar lleugerament la consciència, va expressar el seu rebuig a l'agressió i li va demanar que el tornés a dur allà on l'havia recollit, una petició a la qual l'altre accedí.\nEl ministeri fiscal demanava set anys de presó per a l'acusat, però davant el reconeixement de culpa va rebaixar la petició a la meitat. Per la seva banda, la defensa demanava l'absolució del seu representat, però finalment es va adherir a la petició de la Fiscalia, juntament amb la demanda d'indemnitzar la víctima amb 5.000 euros pels danys morals ocasionats. A més, també han sol·licitat 5 anys de llibertat vigilada, i la prohibició d'acostar-se i comunicar-se amb el perjudicat durant 5 anys.\nEl judici es va limitar a la declaració de l'acusat, que va admetre els càrrecs, i a la de la víctima, que va ratificar a la declaració judicial feta arran de la denúncia. Per aquest motiu, ambdues parts van renunciar a la resta de proves testificals.\nEl cas és que la causa ha quedat vista per a sentència, que molt probablement serà amb els pronunciaments demanats per ambdues parts. L'acusat va voler fer ús del seu dret a l'última paraula per demanar disculpes a la víctima i assegurar que n'està «molt penedit».


Les dotze escenes de la vila de Maria Pichel\nLa il·lustradora Maria Pichel amb el calendari a les seves mans - M.P.\nLa jove artista acaba d'editar un calendari amb il·lustracions de Castellar del Vallès\nLa il·lustradora castellarenca Maria Pichel, acaba d'editar un calendari amb Castellar del Vallès com a protagonista. La jove artista es va passejar pels carrers de la vila la tardor passada per tal de captar l'essència d'alguns escenaris com el mercat dels dissabtes, els infants jugant a la plaça Catalunya, l'skate park, Palau Tolrà o la Mola. Pichel també ha dibuixat al calendari l'escola on va estudiar, l'Emili Carles-Tolrà o els gegants de Castellar. "És el tercer any que faig un calendari. Vaig començar fa dos anys, agafant alguns dibuixos que havia fer pels carrers de Barcelona, i l'any passat el vaig fer sobre Bristol", explica Pichel. "La manera que he tingut per aprendre a dibuixar ha estat dibuixar molt al carrer. Anava a diferents llocs que m'agradaven i dibuixava què estava passant", afegeix la il·lustradora.\nAixí, la tècnica que ha emprat la jove artista per immortalitzar els carrers de la vila ha estat la de retoladors de punta fina i aquarel·la, un estil que han adoptat molts dels il·lustradors de nova fornada. "És una tècnica molt ràpida i fàcil de portar a sobre", apunta Pichel. Malgrat que darrerament la jove castellarenca s'està capbussant en nous horitzons com la il·lustració editorial, els cartells o el món del còmic, Pichel reconeix que allò que veritablement la fascina és "la il·lustració en viu".\nDe moment, el calendari es pot adquirir per un preu de 12 euros a les llibreries La Centraleta i Vallès, la dietètica Sol i Lluna, i a la Penya Solera Barcelonista. Les obres de Maria Pichel es poden consultar a les seves xarxes socials: Maria Pichel Art -Facebook-, i @mariapichelart -Instagram-.


Tots els dispositius presentats per Google\nGoogle et vol abraçar (estrenyent una mica).\n05/10/2016 - 11.23\nA través de moltes pàgines d'internet es pot trobar tota la informació tècnica de les novetats presentades per Google dimarts passat en un esdeveniment titulat "Made by Google" i on ensenyava uns quants dispositius per englobar tota l'experiència digital de l'usuari. Però, quin és el camí que vol marcar als usuaris?\nVol que al carrer els portem a la butxaca. Els nous telèfons mòbils, sota el nom de Pixel, prometen guardar les fotografies al núvol de forma il·limitada oblidant-nos de l'emmagatzematge dels espais limitats i potenciant la càrrega ràpida de 5' amb 7 hores d'autonomia. Aquella sensació que els missatges Gmail no ocupen res vol ser traspassada ara al nostre audiovisual que generem. A més, vol facilitar l'entrada dels usuaris d'iPhone amb un programari nou que traspassa les dades de forma ràpida.\nVol que ens entretinguem a casa. Per això necessitem una bona cobertura wifi i per això presenta Google Wifi, que assegura senyal de forma intel·ligent en totes les habitacions de la casa.\nAra que tenim senyal, podem entretenir-nos amb Daydream View, un accessori que permet col·locar els mòbils Pixel (i sembla ser també d'altres marques) per gaudir de la Realitat Virtual a través dels jocs que arribaran de 50 desenvolupadores abans que acabi l'any o també veure contingut en 360º a través de YouTube. Les ulleres vénen amb un comandament a distància que permet navegar sense haver de tocar el dispositiu.\nSense sortir de casa podem connectar-nos amb Google Home, un assistent digital que vol facilitar-nos la relació amb la tecnologia que tenim a la llar. Encara no se'n saben gaires detalls, però sembla la competència de la tecnologia Echo d'Amazon, de la qual ja hem parlat al programa. Per acabar, també es va presentar unes noves versions del Chromecast, el dispositiu que permet connectar-lo al televisor de la sala per enviar-li vídeos i fotografies ara de fins a 4K i HDR.\nGoogle està fabricant més maquinari que mai i queda lluny quan la reconeixíem com una empresa de programari. Queden per confirmar totes les característiques quan aquests dispositius estiguin a les nostres mans, però encara que la imatge de la presentació siguin els aparells presentats, al final la tecnologia més important és Assistant, la intel·ligència artificial que tot ho lliga (fins i tot a nosaltres).\n"Generació digital" parla de tot això i de molts altres temes els dissabtes a les 12 de la nit. El programa està presentat per Albert Murillo i hi col·laboren Gina Tost, Elisabet Sànchez, Francesc Xavier Blasco, Albert Garcia, Xevi Serrano, S.T.A.R. i Christian Vilchez.\nQuè mengem a principis d'octubre?\nMadrid 1 - Llevant 2, Lopetegui penja d'un fil\nRamos: "La continuïtat de Lopetegui no depen de mi"\nLopetegui: "Em veig amb ànims per continuar"\nEl "Sona9" d'iCat fa el salt a la TV\nGanbara, potser la millor taverna d'Europa\nLes "motacions" de "pluviòmetres", segons Màrius Serra


Es crearan 233 places noves per a gent gran, persones amb discapacitat i persones amb malaltia mental a Terres de l’Ebre | EbreExprés\nEs crearan 233 places noves per a gent gran, persones amb discapacitat i persones amb malaltia mental a Terres de l’Ebre\nTreball, Afers Socials i Famílies anuncia la creació de 233 places noves per a gent gran, persones amb discapacitat i persones amb malaltia mental a Terres de l’Ebre\nEl secretari d’Afers Socials i Famílies, Francesc Iglesies, també ha presentat les millores del sistema de protecció a la infància i l’adolescència que inclou, entre d’altres actuacions, l’obertura d’un nou CRAE a la demarcació\nEl secretari d’Afers Socials i Famílies, Francesc Iglesies, ha presentat aquest matí l’increment de places amb finançament públic per a persones grans, persones amb discapacitat i persones amb malaltia mental a les Terres de l’Ebre. L’han acompanyat el delegat del Govern a les Terres de l’Ebre, Francesc Xavier Pallarès; la directora de Serveis Territorials, Rosanna Fatsini; i la directora de general d’Atenció a la Infància i l’Adolescència, Georgina Oliva.\nEn l’àmbit de la gent gran, s’ha incrementat tant el nombre de places residencials (168 més fins a un total de 1.199, el que representa un increment del 16,2%) com les de centre de dia (39 més fins a 457, un 9,3% més). En l’àmbit de l’atenció a les persones amb discapacitat psíquica, se n’han creat 6 de residencials i es tancarà el 2017 amb 170 places públiques d’aquest tipus (un 3,7% més) alhora que s’han creat 14 places residencials per a persones amb discapacitat física, una tipologia de servei que no existia a les Terres de l’Ebre.\nUn pla de xoc per atendre infants i adolescents tutelats a Terres de l’Ebre\nEn el decurs de la roda de premsa, Iglesies també ha presentat les principals novetats pel que fa a l’atenció a infants i adolescents a la demarcació.\nEn aquest sentit, ha concretat que des d’aquest any les Terres de l’Ebre compten amb un nou CRAE a Amposta que se suma als dos que ja existien a la demarcació. El secretari també ha explicat que un d’aquests equipaments es dividirà en dues unitats convivencials de 8 infants cadascuna. “Aquestes actuacions responen a la implementació d’un pla de xoc per atendre millor els infants i adolescents tutelats. Es tracta de concebre CRAE de dimensions més reduïdes i de menys places, on l’atenció pugui ser més personalitzada i on tinguem una major segmentació per edats. Volem fer unitats convivencials de màxim 10 o 12 infants amb habitacions individuals o dobles, amb vocació d’integració comunitària”, ha conclòs el secretari.\nIglesies també ha recordat el reforç que s’ha fet enguany als EAIA de la demarcació amb la incorporació de 3 professionals més o l’ampliació de 2 places noves en Itineraris de Protecció Individualitzats, adreçats a joves requereixen una atenció especialitzada amb programes alternatius i/o complementaris a la institucionalització. En l’àmbit de la prevenció, el secretari també ha volgut posar en valor l’increment de 160.000 euros per a desenvolupar a les comarques de l’Ebre el nou model de Serveis d’Intervenció Socioeducativa (SIS) no residencial per a infants i adolescents en risc i les seves famílies.\nEn l’àmbit de l’atenció a la infància, Francesc Iglesies també ha anunciat que de cara a 2018 el Departament preveu impulsar un nou CREI, que acolliria adolescents i joves de 12 a 18 anys tutelats que presenten alteracions de la conducta i que requereixen uns sistemes d’educació intensiva. Seria el primer centre d’aquestes característiques a la demarcació.\nTambé l’any vinent la DGAIA preveu passar de 2 a 4 pisos assistits per a majors de 18 anys. Aquests habitatges permeten viure de manera independent a persones joves extutelades i sense recursos propis ni familiars. El servei proporciona a aquests nois i noies les eines que necessiten per obrir-se camí en els àmbits social i laboral.\nActualment el sistema de protecció de la Generalitat de Catalunya atén prop de 300 infants i adolescents a Terres de l’Ebre. D’aquests, dos terços continuen vivint en família extensa o en una família acollidora, mentre que la resta, 104, es troben en centres residencials.\nFoto: El secretari d’Afers Socials i Famílies, Francesc Iglesies; el delegat del Govern a les Terres de l’Ebre, Francesc Xavier Pallarès; la directora de Serveis Territorials, Rosanna Fatsini; i la directora de general d’Atenció a la Infància i l’Adolescència, Georgina Oliva. Autor:TASF


El Govern expressa el seu "malestar" amb el Govern per no tractar els fons europeus bilateralment\nPublicat 02/08/2021 22:03CET\nEl vicepresident de la Generalitat, Jordi Puigneró, ha expressat aquest dilluns el seu "malestar" amb el Govern central per no haver volgut tractar el repartiment dels fons europeus en la Comissió Bilateral.\n"És incomprensible que el Govern d'Espanya, amb aquesta voluntat que parla de l'agenda del retrobament, no posi sobre la taula la possibilitat de negociar bilateralment els fons europeus", ha criticat en la roda de premsa posterior a la reunió de la Comissió Bilateral, en la qual ha comparegut en la delegació del Govern a Madrid al costat de la consellera de Presidència, Laura Vilagrà.\nPuigneró ha sostingut que els fons Next Generation són una oportunitat per millorar l'economia catalana i ha avisat que el Govern seguirà insistint a poder negociar el repartiment d'aquests fons bilateralment amb el Govern.\nHa explicat que durant la reunió de la Comissió Bilateral els representants de la Generalitat han argumentat que un tema "tan important" com els fons europeus haurien d'haver-se inclòs en l'ordre del dia de la reunió.\nPreguntat per si el Govern seguirà participant en les reunions sobre els fons europeus amb la resta de comunitats autònomes, Puigneró ha contestat que estaran en qualsevol trobada en el qual es debati sobre aquest assumpte: "Allà on hi hagi diners europeus a disputar, no ens fa por competir, ho hem fet sempre. Quan Catalunya competeix en l'àmbit de fons europeus, s'emporta sempre un percentatge més alt del que li correspon".\nAixí mateix, ha demanat que el repartiment d'aquests fons "no sigui un cafè per a tots", sinó que es faci en funció de qui fa millors propostes i tingui millors projectes.


Diari de viatge Archivos - Opera Serveis\nInici » Diari de viatge\nAvui hem començat la segona setmana de l’Estada. Hi ha hagut algun canvi doncs avui en Marc Serra, en David Robles i en Marc Santacana han començat el Campus de Futbol al BOBBY CHARLTON SOCCER AND SPORTS ACADEMY. Després d’acompanyar els companys de la Manchester Academy a l’Escola hem agafat el bus ic cap a Parrs Wood. Hem arribat puntuals i de seguida en han obert les portes i cap a dins. En un sala plena de banderes hem trobat altres nois i ens hem acomiadat del Jaume. Durant el matí ens han fet la presentació del Campus i hem fet una sessió de perfeccionament. Al migdia hem dinat i hem tingut una estona d’esbarjo que hem aprofitat per jugar a tennis taula. Quan hem acabat hem tornat al camp per fer una altra sessió. Aquí ens hem fet un foto amb el monitor. Demà hi tornarem! A la tarda tothom cap al cinema. Normalment hi anem el dimecres però aquesta setmana hi ha canvi de plans. Hem anat a veure: Spiderman: Far From Home. Com us podeu imaginar hem gaudit moltíssim de les aventures de l’home aranya. En arribar a casa la mateixa rutina de cada dia. Ah! Tenim una notícia important per donar-vos. Ja tenim INSTAGRAM! Ens podeu seguir i donar “likes” a l’adreça: @operaserveis. No us queixeu que us ho hem posat fàcil. Podreu seguir algunes activitats de l’alumnat viatger quasi en directe! Fins demà, bona...\nPublicat per Opera Serveis en jul. 8, 0 en Diari de viatge, Manchester 2019 | 0 comentaris\nAvui ens hem aixecat allà a les vuit i després d’esmorzar hem agafat el bus per anar a l’estació d’Oxford Road per agafar el tren que ens ha portat a Liverpool. Durant el viatge ens ha explicat una mica la importància de Manchester i Liverpool en la Revolució Industrial. També ens han dit que visitaríem Liverpool mitjançant una sèrie de pistes que ens anirien dient de llocs destacats que hauríem d’anar trobant i així aniríem coneixent la ciutat. El primer que hem hagut de trobar en arribar a l’estació de Lime Street, ha estat un gran edifici de base circular dedicat a un culte en concret. Ens ha costat una mica de resoldre, era la “Liverpool Metropolitan Cathedral”, però encara ens ha costat més saber com anar-hi Quan hem solucionat el petit problema en uns deu minuts ja hi hem estat. Malauradament no hem pogut entrar al seu interior doncs estaven oficiant la cerimònia dels diumenges. La següent pista era que havíem de trobar un monument a una senyora a qui els Beatles havien dedicat una cançó amb parlant de la solitud i el títol era el nom d’ella. Amb el Google de seguida hem trobat que el títol de la cançó era; Eleanor Rigby”. Ara només ens faltava robar el lloc. Després de voltar una mica, un senyor que escombrava el carrer ens ha indicat on era. Quan l’hem trobat un guia explicava qui era aquella persona i que fregar-li el cap donava bona sort. Ja us podeu imaginar les fregades que li hem fet. El següent era trobar el lloc on havien actuat per primera vegada els Beatles. Com érem molt a prop hem vist un cartell que hi posava: The Cavern i algú ha recordat que era aquest el nom. En un moment hi hem estat. D’aquí ja hem baixat cap al port on hem pogut veure els “LIVER” que hi hha sobre les cúpules de l’edifici “Liver Building” La llegenda diu que un mira cap al port per controlar que no hi passi res i l’altre cap a l’altre lloc important, la ciutat, on hi viuen es persones. I, en un moment hem arribat al monument als Beatles. Casualment ens hem trobat amb l’actor argentí Javier Parisi que protagonitzarà l musical:...


Arxius de Cures - FÒRUM.ad\nEl 24/01/21 8:30\nDurant els primers anys de vida, el cervell està en una constant absorció d’informació; especialment, durant el primer any. Les mans, els peus i la boca dels bebès són lesLlegir\nEl 17/01/21 8:30\nCap nen o adolescent amb asma ha de ser privat de fer esport per raó de la seva malaltia. Al contrari, se l’ha d’animar i recomanar, ja que redundarà enLlegir\nEl 10/01/21 8:30\nEs considera hipotèrmia en nens, quan la temperatura està per sota de 35 °C, mesurada per via rectal. Es produeix quan el cos perd calor més ràpidament del que laLlegir\nEl 03/01/21 8:30\nA gran altitud, la pressió atmosfèrica i l’oxigen disponible en l’aire disminueixen. El cos humà pot adaptar el seu metabolisme a això, però necessita temps. Fins als 3000 metres d’altitudLlegir\nAtenció al fred i la pell amb cuperosi, així és i així l’has de cuidar\nEl 27/12/20 8:30\nTens molt sovint les galtes vermelles? Tens venetes vermelles en les galtes i les aletes del nas i el mentó? Si a més tens sensacions molestes, com punxades i calor,Llegir\nBatut saludable per a augmentar les defenses\nEl 20/12/20 8:30\nL’hivern arriba ja i amb ell, els canvis de temperatura que fan més freqüents els refredats i les afeccions respiratòries. La millor manera d’evitar aquestes i altres malalties és enfortintLlegir\nEl pasdoble com a estratègia per millorar la qualitat de vida dels malalts de Parkinson\nEl 13/12/20 8:30\nInvestigadors de la Universitat Autònoma de Barcelona (UAB) han desenvolupat un programa d’intervenció terapèutic i preventiu de la malaltia de Parkinson basat en la pràctica del ball del pasdoble. ElLlegir\n4 consells si sofreixes de caspa\nEl 06/12/20 8:30\nLa caspa l’ocasiona un microbi anomenat Malassezia globosa que s’alimenta del greix natural del cabell. Aquest greix produeix una substància anomenada àcid oleic que causa inflamació, enrogiment i picor. Per a recuperar-seLlegir\nEl 29/11/20 8:30\nResulta que aparentment hi ha un múscul entre el vast intermedi i el vast lateral del quàdriceps (la cuixa per davant). Aquest múscul, aparentment nou, (2016) és el tensor delLlegir\nEl 22/11/20 8:30\nEl gen RING1B és clau per al desenvolupament del sarcoma d’Ewing, un tumor ossi maligne que es forma en l’os o en el teixit suau i que afecta principalment elsLlegir\nEl 15/11/20 8:30\nEls dos errors més freqüents que es cometen davant un esquinç de turmell són, d’una banda no fer cap tractament i per un altre, mantenir una immobilització fixa amb unaLlegir\nCom prevenir els refredats de l’hivern\nEl 08/11/20 8:30\nL’arribada de la tardor i el canvi de temperatures que comencem a experimentar en aquesta època, sol ser el senyal d’alerta davant possibles refredats. Amb la pandèmia provocada pel Coronavirus,Llegir\nEl 01/11/20 8:30\nLa ciàtica és un nervi que controla els músculs de la part posterior del genoll i regió inferior de la cama. També aporta sensibilitat a la part posterior de laLlegir\nEl 25/10/20 8:30\nQuan ens parlen de remeis casolans per a la tos seca, solem ser escèptics quant als seus resultats. No obstant això, després d’una mala nit prenent xarops i pastilles senseLlegir\nEl 19/10/20 8:30\nSals de taula, iodades, naturals, de l’Himàlaia…de sals n’hi ha moltes.. Però sabem la diferència entre elles i quina és la més beneficiosa per al nostre organisme? Intentem aclarir lesLlegir\nEl 18/10/20 8:30\nL’erupció dentària comença més o menys als sis mesos d’edat. Sol ser un fet molt celebrat pels pares, però als bebès els produeix molèsties i els resulta un procés desagradable.Llegir\nCom evitar el mal d’esquena en nens quan porten la motxilla de l’escola\nEl 11/10/20 8:30\nDe tots és sabut que nens i adolescents que diàriament van a classe, porten més pes que el recomanable a les seves motxilles. Hi ha una norma universal que diu queLlegir\nTreure tatuatges amb seguretat: requisits sanitaris\nEl 04/10/20 8:30\nQuins requisits sanitaris has de demanar en acudir a un centre d’esborrat de tatuatges? El més important és anar a un centre especialitzat o que tingui experiència en la realitzacióLlegir


El bloc de les Meduses | Bloc de la classe de les Meduses de l'escola Angeleta Ferrer\nEl bloc de les Meduses\nBloc de la classe de les Meduses de l'escola Angeleta Ferrer\nPublicat el 16 maig 2022 per MARIA LAURA BURCA RUBIO\nUs compartim un vídeo de les Colònies que vam gaudir recentment a Llafranc. És un recull d’imatges de les aventures que vam viure a la Costa Brava els nens i les nenes de cicle mitjà (Pops, Meduses, Taurons i Peixos Espasa). Van ser uns dies genials!\nPublicat el 2 maig 2022 per MARIA LAURA BURCA RUBIO\nEl passat 28 d’abril els nens i nenes de Pops i Meduses vam anar al Parc Central a gaudir de l’activitat “Fem Dansa”.\nAquí us deixem un tastet d’un matí genial!\nEl passat 25 d’abril vam celebrar Sant Jordi a l’escola. Vam fer uns tallers molt divertits, i vam gaudir d’uns fantàstics contacontes. A la tarda, vam celebrar els nostres tradicionals Jocs florals. Va ser un dia molt especial!\nPublicat el 2 maig 2022 per rmirand3\nEl dia 27 vam fer una ruta per Mataró. En Carles, que en sap moltíssim, ens va fer de guia i ens va explicar un munt de coses interessants. Vam començar pel carrer de Barcelona (antiga porta d’accés a la ciutat), vam seguir cap a les restes romanes de Can Xammar on també vam veure un tros de les antigues muralles. Vam seguir cap a la Plaça Gran, la plaça Santa Maria, el Foment Mataroní i la Riera, on vam veure La cadira de l’alcalde, una escultura en honor a Josep Abril, alcalde republicà, executat al Camp de la Bota. Finalment vam visitar el pati de la presó on vam esmorzar i jugar una estona. Un matí ben enriquidor!\nPublicat el 30 març 2022 per MARIA LAURA BURCA RUBIO\nEl dilluns 28 de març tots els alumnes de l’escola vam celebrar el nostre particular “English Day”, aprofitant la proximitat amb la festivitat de “Saint Patrick”. Vam fer diverses activitats a l’aula, jocs, cançons, danses, i fins i tot una Gimcana al pati de l’escola, i tot això fent servir l’anglès com a llengua vehicular.\nEl passat 22 de març els Pops i les Meduses vam visitar el Museu del Cinema de Girona. Vam aprendre moltes coses de la història del cinema, vam descobrir moltes curiositats i fins i tot vam fer el nostre propi curtmetratge fent servir la tècnica del “Stop-motion”. Va ser un dia d’allò més màgic!\nPublicat el 28 febrer 2022 per MARIA LAURA BURCA RUBIO\nAquesta setmana tots els alumnes i mestres de l’escola vam sortir d’excursió per celebrar Dijous Gras. Els nens i nenes de cicle mitjà vam anar a passar el dia a la Font Picant d’Argentona, i vam viure una jornada d’allò més especial i divertida.\nPublicat el 6 febrer 2022 per rmirand3\nDes de l’àrea de castellà les Meduses han elaborat un joc que es diu ¿Qué tengo en el coco? En equips cooperatius han pensat i dibuixat un personatge que els agradés i l’han inclòs a les fitxes de joc ja establertes. Després cada equip ha escrit les regles del joc. El més diverit de tot ha sigut poder-hi jugar. Han passat una estona ben entretinguda! Ep! I al mateix temps han après a formular preguntes que es puguin respondre amb un sí i un no.\nPublicat el 31 gener 2022 per MARIA LAURA BURCA RUBIO\nAquests darrers dies els nens i nenes de Meduses hem estat estudiant el cos humà. La darrera sessió vam observar ben de prop com és el nostre esquelet i vam fer un mòbil amb els diferents ossos que el conformen. Va ser una tarda divertida i interessant!


Recordar - Sufi.cat\n06 Gen Recordar\nPosted at 23:14h in Creença, Interioritat, Meditació, Sufisme, Terminologia\tby\tarnauok 0 Comments\nFem el que fem per recordar qui som, d’on venim i on anem, perquè recordar és la nostra comesa més important\nQue arribem a recordar, vet aquí el què dona sentit a al què fem.\nCoses que ens agraden i coses que no\nAquest món on vivim és fet de coses que ens agraden i de coses que no; aquesta vida que ens ha tocat viure ens regala experiències que ens agraden i experiències que no; en l’islam hi trobem quelcom que ens agrada i també quelcom que no, i en el sufisme, i en la parella, i la feina, i la ciutat on vivim. Arreu i en tot hi trobem sempre exemples de les dues coses.\nEl camí espiritual consisteix en discernir, en reconèixer què del que no ens agrada és per ser canviat, i què del que no ens agrada hi és, més aviat, perquè canviem nosaltres.\nQuina part, del què no ens agrada, hem d’acceptar, per tal de canviar nosaltres? Quina part, del què no ens agrada, hem de canviar, perquè estem en la certesa de que ha de ser canviada, i tenim les eines per intervenir-hi i transformar-la?\nDiscernir què d’entre el que no ens agrada ha de ser canviat, i què no, és un treball espiritual de primer ordre.\nUn camí de discerniment\nA les coses que no ens agraden, de vegades cal canviar-les i de vegades cal acceptar-les. En tot cas, però, totes elles són sempre molt reveladores. El cert és que allò que no ens agrada hi trobem un escull, i això és un regal, perquè ens porta a canviar. Ens porta a canviar nosaltres o a canviar el món, o les dues coses, de fet, perquè en canviar l’un canvia l’altre.\nI les dues coses son complementàries. De fet, l’important no és si canviem el món o si l’acceptem tal com és, perquè les dues coses són bones. L’important és que entenguem què estem fent. L’important és que discernim l’estat de la qüestió, i que realitzem segons la decisió presa.\nLa perfecció dels nostres actes no radica en quins actes realitzem, sinó en la manera com ho fem, la consciència que tenim mentre ho fem.\nSi tenim plena consciència que el món ens reclama que intervinguem, hem de fer-ho. Si, per contra, la consciència ens diu que més val que acceptem les coses tal com som, que hem topat davant d’una paret que no és feta per nosaltres, i actuem en conseqüència, bo i acceptant que més val que renunciem a fer-hi res, també estem fent el què hem de fer.\nLa consciència amb què fem les coses és clau. No és tan rellevant si les fem o les deixem de fer com el discerniment que tenim per dilucidar si ho hem de fer o no. Aquesta és la qüestió.\nLa perfecció dels nostres actes no radica en quins actes realitzem,\nsinó en la manera com ho fem, la consciència que tenim mentre ho fem\nI com sabem què hem de fer i què no? Recordant-ho.\nSaber què hem de fer i què no és recordar-ho. Per tal d’accedir al discerniment hem de recordar, perquè en la nostra memòria, en la nostra consciència profunda, al fons del nostre cor, hi ha escrit què ens convé i què no, què hem de fer i què no.\nAprendre a llegir el nostre cor és factible, de la mateixa manera que podem aprendre a llegir aquest escrit o una partitura musical. Cada llenguatge té la seva gramàtica, això sí, i el llenguatge dels cors no és ben bé com el llenguatge musical o com el llenguatge lingüístic.\nPer això la invocació i el record són una mateixa cosa: dhikr. Per accedir al record hem de fer servir la invocació. Per mitjà de la invocació accedim a aquell estat de consciencia en el qual som capaços d’entendre les coses que ara no entenem.\nA través de la invocació retrobem, de nou, una transparència on les coses resulten clares. La invocació ens ajuda a entendre què ens convé i que més aviat convé que deixem córrer, a què cal que ens aferrem i què hem de provar de deixar passar.\nAmb el dhikr ens adonem que la invocació i el record són una mateixa cosa. En primer lloc, efectuem dhikr com a invocació: recitem com un mantra un vers de l’Alcorà o un nom de Déu. Poc a poc, però, aquest dhikr va prenent una altra forma, i ens mostra ser més que una simple invocació: ens porta al record, al déjà vu.\nA través de la invocació retrobem, de nou,\nuna transparència on les coses resulten clares\nAmb la recitació del dhikr accedim a un estat de déjà vu amb el qual recordem que el què estem vivint ja està escrit. Amb el dhikr accedim a una dimensió del temps que alhora es troba fora del temps, en aquest estat som capaços de viure la realitat com si l’estiguéssim vivint tal com ha de ser viscuda, com si ja l’haguéssim viscut.\nLes coses estan essent tal com han de ser. Aquí ja ens és indiferent si ens agraden o si no –o més aviat hauríem de dir que aquí tot ens agrada–. L’important d’aquesta estadi és que les coses són viscudes com una repetició: les coses que succeeixen prenen un sentit més profund. Més endins de si mateixes s’hi troba allò que les genera, i en les coses s’hi reconeix el motor que les genera.\nAquest motor és viu i sempre present, el què passa és que no sempre el veiem. Quan el veiem ens adonem que hi és perquè a tot ho relliga, i que fa que les coses prenguin sentit perquè s troben enllaçades, encadenades en una trama subtil i inefable, però alhora comprensibles i discernible. Aquesta trama sempre hi ha sigut, encara que no sempre ens ha estat permès reconèixer-la. Accedir a reconèixer-la és recordar que sempre hi ha sigut, i comprendre com es belluga, com funciona, com articula la realitat.\nQuan estem vivint el dhikr estem en temps sincrònic. Els diferents fenòmens passen a trobar-se en un mateix pla que els dóna congruència, i ja no són percebuts com a realitats aïllades o fenòmens sense sentit. El dhikr és la rememoració de com són les coses, realment.\nAquí el dhikr ens ha portat a un nou maqam, a una nova estació espiritual, a un nou estat de consciència. Aquí el dhikr ja no té tant l’aspecte d’una invocació, perquè és com si aquesta s’efectués tota sola. Aquí el dhikr és record.\nAquí el nostre discerniment ens permet captar que en els propis fenòmens immediats s’hi troba una gran transcendència: sense allunyar-nos de l’immanent, penetrem el transcendent. Si l’immanent és invocació, perquè aquesta és l’acció que realitzem, el transcendent és record, i això és el què ens esdevé.\nI aleshores estem en el record, és a dir, en el discerniment, en la consciència oberta i lúcida que ens permet interpretar la lògica de les accions que realitzem. Hem penetrat un interior més profund en el qual abans no hi teníem accés –no sabem perquè–. Ara l’acció ens sembla una cosa externa, superficial, i realitzar-la o no realitzar-la ja no ens sembla rellevant.\nDes d’aquesta posició no ens interessa tant actuar com observar la cosa en si, sigui quina sigui. Observem la nostra acció i la nostra espera, i la decisió de si intervenim o no, si actuem en el món o si esperem i deixem que ens transformi ell a nosaltres –és a dir, absorbim l’acció i la digerim–, és presa de manera natural, per la memòria que tenim de les accions que realitzem, en el moment mateix en que les realitzem.\nLa realitat tempiterna és aquella realitat que\nés viscuda per primera vegada i,\nsimultàniament, és un record.\nEn el mateix precís moment en què realitzem una acció l’estem recordant. Estem tenint un déjà vu del nostre moment present, i estem vivint la realitat com una cosa ja viscuda, encara que alhora reconeixem que l’estem realitzant en el present.\nLa realitat es realitza a cada instant. No està feta: es fa, es va fent. La realitat es realitza. Ara bé, la realitat també té un aspecte que queda fora del temps: és més que l’existència, la realitat, i conté en ella quelcom que s’escapa a tota forma, quelcom que escapa al temps mateix.\nAquesta dimensió transcendent de la realitat ens és revelada en la realitat mateixa: penetra l’existència i s’immisceix en ella, tot i que no es fusiona amb ella perquè no és ella. Això ens permet la consciència ambivalent de la realitat, alhora existent i alhora transcendent; alhora temporal i alhora eterna, és a dir, tempiterna.\nLa realitat tempiterna és aquella realitat que és viscuda per primera vegada –és a dir, és invocada, generada, creada– i, simultàniament, és un record.\nLa millor manera d’accedir aquest estat és el dhikr, perquè aquest estat és dhikr. I és que el dhikr és alhora una pràctica i un estat, un exercici que es practica i una manera d’estar en el món i aprehendre’l.\nDhikr és alhora invocació i record, i això és el què ens permet sobreposar-nos a les coses, decidir sense egoisme, cedir quan convé i trepitjar gas quan sentim que cal fer-ho, perquè estem despresos de les accions, perquè a la vegada que les estem realitzant les estem recordant.\nNo actuem perquè volem fer una cosa, la fem perquè va ser feta… ara mateix,d’aquesta manera.\nConsciència, Déjà vu, Dhikr, Discerniment, Invocació, Recordar


Gran èxit de la Festa Solidària de Nadal de la Fundació Tècnica i Humanisme | Amoncomunicacio's Blog\nGran èxit de la Festa Solidària de Nadal de la Fundació Tècnica i Humanisme\nLa 17 edició d’aquesta Festa a l’Auditori del Conservatori del Liceu va comptar amb actuacions molt diverses i de gran qualitat. Van se gairebé 3 hores d’espectacle sense descans, molt aplaudit pel pùblic que omplia la sala.\nLa Festa Solidària de Nadal de la Fundació Tècnica i Humanisme va ser un esdeveniment molt emotiu, qu va reunir a diversos artistes solidaris, a moltes voluntàries i voluntaris de la FTiH, usuaris i amistats de la Fundació i un públic atret epr la programció, que va gaudir d’unes actuacions de gran nivell. Des de l’inici amb música clàsica de la soprano Indira Ferrer i el seu grup, passant per les millors havaneres de diversos grups, sobre tot del “Bergantí“, col·laborador des de sempre amb la Fundació que van saber expresar la seva emoció per ser convidats al complir 40 anys de la seva dedicació musical, fins arrivar la part final, amb l’extraordianri Cor de l’Auditori del Conservatoi del Liceu, que dirigeix Ramón Escalé. Cal destacar a l’inici de la festa la emotiva participació – que no estava anunciada -de Nuria Feliu, que va recitar alguns poemes; perque ella si pot i la salut li permet sempre apareix i actúa, per què no li importa gens participar fora de programa.\nLaura Simò, amb el seu art i simpatía, va ser la mestra de cerimònies aquest diumenge 18 de desembre, i es va lluïr com a presentadora, en el marc tan impressionant del Conservatori del Liceu, un espai privilegiat per la música i les arts escèniques emplaçat al Barri del Raval de Barcelona.\nEn aquesta ocasió a la primera part vol commemorar la 50a Cantada d’ Havaneres de Calella de Palafrugell. Es va comptar amb la presència d’artistes com Antoni Mas (piano) i Indira Ferrer Morató (soprano), el Grup vocal Havànami les fantàstiques havaneres del grup Bergantí, entre altres. Despres de la projecció del vídeo sobre la feina de la Fundació durant aquest any, i després es va fer la rifa de Les Cistelles de Nadal i va continuar sense descans, la segona part on es va poder gaudir de la dansa de cos de ball de l’Escola Madó de Vilassar de Mar, de l’actuació del cantant Llorenç Santamaría, que es va obsequiar amb cançons mallorquines i cubanes, i va conquietar al públic que va corejar la seva canço: “para que no me olvides”. I al final va sorprendre i entusiasmar a tothom la gran qualitat com a grup i com a veus solistes del jove Cor de Gospel del Conservatori del Liceu, que dirigeix Ramón Escalé.\nCom en l’edició del 2015, en que es van omplir les 400 localitats, la Festa 2016 tindrà lloc a l’Auditori del Conservatori del Liceu, ubicat al popular barri del Raval de Barcelona. Les entrades només costaran 20 euros. No us perdeu aquesta festa solidària!\nLa Doctora Caterina Madroñal ens va explicar sobre sobre la edició d’aquesta festa.\nPodeu trovar més vídeos de la Festa de la Fundació a Youtube Món Comunicació.\nMireu la informació sobre la Fundació Tècnica i Humanisme publicada amb anterioritat, i el vídeo en News Cat TV a Laura Simó\n(*) Carrer Nou de la Rambla, 88; obertura de portes 17.30h, inici de l’espectacle 18.00h.\nVideos realitzats per Juli Carbó i Ingo von Sundahl per a News CAT TV.\nFundació Tècnica i Humanisme\tDeixa un comentari\n« “Tamara i la Caterina”, estrena als cinemes Girona\nTractament informatiu de l’assassinat de la doctora Victòria Bertran »


Ramon Berenguer IV conquereix el darrer domini islàmic de Catalunya\nLes giragonses d'Espanya per felicitar Letònia sense parlar d'independència El Nacional\n29 d’abril de 1153\nTarragona. Dilluns, 29 d'abril de 2019\nTal dia com avui de l’any 1153, fa 866 anys, les tropes de Ramon Berenguer IV, comte independent de Barcelona, conquerien Siurana, el darrer domini islàmic de Catalunya. Amb la conquesta i incorporació d’aquell petit reducte aïllat (situat en una zona molt escarpada del sistema muntanyós Prades-Montsant, a l’actual comarca del Priorat) es completava, definitivament, el mapa de Catalunya. Poc abans, les mateixes tropes del comte independent Ramon Berenguer IV havien conquerit Tortosa (1148) i Lleida (1149), les places musulmanes més importants del territori català i havien desplaçat la frontera més enllà de l’Ebre.\nLa conquesta i ocupació de l’emirat de Xibrana (Siurana) s’havia iniciat desprès de les operacions militars de Tortosa i de Lleida. A principis de l’any 1153, les hosts particulars de Ponç II de Cervera (el principal baró feudal de la Segarra) van ocupar les fortificacions situades a l’est d’aquell petit emirat. I les de Ramon de Ganagot (un senyor de la guerra d’origen viking que algunes fonts anomenen Gavalgand o Gavagou); les d’Albert de Castellvell i les de Bertran de Castellet (els principals barons feudals del Camp de Tarragona) van iniciar l’ocupació des del sud. Segons les fonts documentals, seria l’host de Castellet la que assaltaria i conqueriria la fortalesa de Siurana.\nEn aquella operació militar hi havia una relació curiosa i sorprenent entre el comte independent Ramon Berenguer IV i el baró Ponç II de Cervera. Pocs anys abans, el de la Segarra havia segrestat Almodis de Barcelona (la germana petita del comte independent Ramon Berenguer IV). Tot seguit Ponç i Almodis s’havien casat a Castellfollit (Garrotxa) sense el consentiment del comte, i havien provocat una crisi que a punt estaria de provocar la desaparició de la nissaga baronial Cervera. No obstant això, Ramon Berenguer IV i Ponç II acabarien resolent aquell conflicte i pactarien la implicació total dels Cervera en totes les empreses militars expansives del casal de Barcelona.\n28 d’abril de 1907 Apareix 'Feminal', la primera publicació feminista de Catalunya i de la península Ibèrica Marc Pons\n27 d’abril de 1434 Els genovesos executen el governador català de Còrsega Marc Pons


Els Bombers gironins reforcen un 40% la plantilla per fer front a la Revetlla de Sant Joan - El Gerió Digital\nEls parcs voluntaris també estaran operatius\nDissabte, 23 de juny de 2018 09:15h\nUn grup de Bombers al Parc de la Jonquera © ACN\nMés bombers per fer front a la nit amb més sortides de l'any a les comarques gironines. Els centenars de revetlles que es faran aquesta nit a la demarcació obliguen el Departament d'Interior a reforçar els efectius que estan de guàrdia aquesta nit i matinada. Als dinou parcs que hi ha repartits arreu de la regió de Girona hi treballaran aquest dissabte 26 efectius més dels habituals, per fer front a les eventualitats que hi puguin haver. A més, cal sumar una vintena de bombers voluntaris que també estan activats. Interior també ha allargat l'horari als Ajudants d'Ofici Forestal.\nLa Generalitat contracta els AOF durant la campanya d'estiu per tal de donar suport als Bombers quan sorgeix un incendi forestal. De fet, només s'activen en aquests casos, i tenint en compte el risc extra de la nit de Sant Joan el Departament ha decidit allargar l'horari a aquests treballadors.\nTot plegat per poder donar resposta a serveis simultanis, o el que és el mateix, que un parc hagi de respondre a dues o més emergències al mateix temps. El cap dels Bombers a Girona, Antoni Rifà, explica que aquestes situacions només es donen en parcs grans com Girona o puntualment Figueres. "El problema és que per Sant Joan n'hi ha a diferents llocs i són habituals", explica.\nFer un ús adequat\nRifà també ha demanat "precaució" a l'hora de llançar petards i fer un ús "adequat" del material pirotècnic. "No s'han de fer servir aquells globus que s'encenen i no tenen control, ja que si bufa una mica el vent poden ser molt perillosos", assenyala. El cap dels Bombers a Girona també ha recordat que "per damunt de tot" cal tenir en compte "la seguretat personal".\nDes del cos recorden que "un bon lloc" per tirar petards és al costat de les "fogueres autoritzades", perquè compten amb un perímetre de seguretat i "estan controlades". Rifà ha recordat que llançar petards en zones forestals està prohibit i per això apel·la a la "responsabilitat" dels ciutadans.\nFinalment, el cap dels Bombers a Girona ha destacat que els últims dies han estat "secs i càlids", unes condicions que "no ajuden" en cas d'un possible incendi. "El reforç de Bombers és necessari en qualsevol nit de Sant Joan, però amb la calor encara ho és més", ha conclòs.


Les vacunes, al dia | TERMCAT\nLes vacunes, al dia\nLes persones que, per algun motiu, no han seguit el calendari de vacunacions establert ja poden posar-se al dia de les dosis vacunals recomanades amb la vacunació de rescat.\nAquest és el terme que el Consell Supervisor ha aprovat recentment per a fer referència a la vacunació que s’efectua fora de l’edat establerta en el calendari de vacunacions, dirigida a persones que no estan al dia de les vacunes o de les dosis vacunals recomanades (per descuit o perquè procedeixen de països estrangers amb un calendari de vacunacions diferent, per exemple), o bé a col·lectius de risc en situacions excepcionals (com ara en cas de brot epidèmic). En vacunes que requereixen més d’una dosi, la vacunació de rescat sol comportar l’aplicació d’una pauta de vacunació accelerada, en què el nombre de dosis o l'interval entre dosis és menor que el que es determina en la pauta de vacunació estàndard d'aquella vacuna.\nLa denominació catalana vacunació de rescat és una alternativa a la forma híbrida d’origen anglès vacunació catch-up, força estesa entre els especialistes. Pren com a referència el fet que aquest tipus de vacunació permet, en certa manera, fer sortir d’una situació de perill (és a dir, rescatar, en sentit figurat), persones no vacunades o no vacunades correctament, i, per tant, s’identifica sense dificultats amb el concepte.\nRecordem que, d'acord amb el diccionari normatiu, vaccí i vacuna són formes sinònimes. Per tant, en el cas que comentem es considera igualment adequada la forma vaccinació de rescat, que pren com a nucli de la denominació el substantiu tradicional vaccí.\nTambé s’han tingut en compte altres denominacions, que s’han descartat, però, o bé per motius semàntics, perquè no remetrien a la totalitat del concepte (vacunació accelerada, vacunació d’actualització, vacunació de recuperació, vacunació de repesca), o bé per motius d’ús, perquè són denominacions desconegudes i no s’identificarien fàcilment amb el concepte (vacunació d’escombrada o vacunació d’anivellament).\nPer acabar de posar les vacunes al dia, ben aviat el TERMCAT publicarà en línia el Vocabulari de les vacunes, que inclourà aquest terme i molts altres termes relacionats amb l’administració de vacunes (carnet de vacunacions, dosi de record, primovacunació, etc.), així com les denominacions de les vacunes en ús a Catalunya. Mentrestant, podeu consultar la fitxa completa del terme vacunació de rescat, amb els criteris aplicats pel Consell Supervisor en l’aprovació del cas, a la Neoloteca i al Cercaterm.


Barça i Catalunya, de promoció a Àsia Barça i Catalunya, de promoció a Àsia – Món Esport\nBarça i Catalunya, de promoció a Àsia\nL'equip blaugrana farà publicitat del país durant la seva gira per Corea del Sud i Xina\nRedacció Desembre 19, 2012 6:31 pm\nL’Agència Catalana de Turisme i el Barça faran publicitat de Catalunya com a destinació turística durant la gira per Àsia de l’equip de futbol. Els jugadors lluiran el logo de la marca Catalunya a la seva samarreta de carrer. A més, es passaran vídeos promocionals abans dels partits amistosos de pretemporada que es jugaran a Corea del Sud i la Xina.\nTambé s’aprofitarà la publicitat estàtica per atreure els turistes asiàtics. Uns dies abans dels partits que jugarà a Seul i a Beijing, es faran presentacions pels promotors turístics coreans i xinesos, en què l’Agència Catalana de Turisme passarà vídeos i donarà informació sobre les opcions turístiques de Catalunya.\nNo és la primera vegada que l’Agència Catalana de Turisme i el Barça s’alien per promocionar Catalunya com a destinació turística. Ja abans, en partits amistosos del Club a París, Londres, Milà, Tòquio o Glasgow, es van poder fer presentacions de la marca turística ‘Catalunya’.\nEl Barça, que ha arribat avui a Coreà on ha estat rebut per centenars d’aficionats, jugarà contra el Combinat K League, de Seül (Corea del Sud), i el Guoan, de Beijing (Xina), els dies 4 i 8 d’agost, respectivament. Els partits es jugaran als estadis Seoul World Cup i al xinès Niu d’Ocell, que va ser seu dels Jocs Olímpics del 2008.


Barcelona. Dissabte, 1 de desembre de 2018. 20:35\nEn el més pur estil de la no-violència, Jordi Sànchez i Jordi Turull han començat avui, primer de desembre, una vaga de fam. Ens ho ha explicat en detall Jordi Sànchez aquest matí en la visita que li hem fet a Lledoners. És una vaga de fam, com es pot llegir en el manifest que han fet públic les seves defenses, per reivindicar l’aplicació del dret, no per demanar ni cap privilegi ni cap gràcia.\nQuè és el que exigeixen els presos? La tramitació amb la deguda celeritat dels seus recursos davant el Tribunal Constitucional (TC), recursos d’empara contra els seus empresonaments. Els presos polítics del procés han presentant recursos d’empara davant el TC. En una fita inèdita en els annals espanyols —i segurament dels sistemes occidentals que es consideren, amb raó, estats democràtics— han tingut una taxa d’èxit del 100% en la fase d’admissió, quan en la resta de casos la taxa d’èxit és del 4%.\nEls advocats del presos polítics són excel·lents, qualsevol els voldria tenir al seu equip. Tanmateix, ni el millor dels advocats del món té una taxa d’èxit del 100%. Aquesta taxa d’èxit però ha esdevingut, com se sospitava, un parany. De la finestreta d’admissió els recursos van a un calaix, del qual no sortiran, com a més aviat, fins després que dicti sentència el Tribunal Suprem (TS).\nLa raó del retard, més ben dit, dit del bloqueig? La raó no és altra que el fet que les esperances dels presos polítics de veure reconeguts a Estrasburg els seus drets vulnerats és directament proporcional a la gran seguretat per part del sistema espanyol que, d’una manera o altra, els drets vulnerats seran reconeguts i restablerts per Estrasburg, com en els casos polítics està sent pràcticament la pauta constant.\nAquesta débâcle jurídica que es té per certa —una altra— davant del Tribunal de Drets Humans, com es pot ajornar, no pas parar? Ben fàcil: amb dilacions i bloqueig dels procediments per part del TC en la seva doble dimensió d’últim garant dels drets i llibertats públiques ciutadanes a Espanya i de peatge obligat que cal esgotar abans de pujar fins al tribunal del Rin.\nSom davant el primer capítol d’un nou volum de la lluita per la vigència de les garanties i els drets personals per damunt de qualsevol altra consideració\nAssistim novament a una paradoxa: la protecció dels drets i llibertats fonamentals es converteix en defensa d’una forma d’Estat, i no dels seus ciutadans davant d’aquest Estat, que és la funció dels drets fonamentals: la defensa davant les agressions de l’Estat al patrimoni jurídic dels ciutadans en un estat democràtic de dret. Recordem que la base de l’estat de dret és la unitat d’Espanya, no els drets dels ciutadans, l’ínclit Lesmes dixit.\nEn matèria de tramitacions de recursos contra la llibertat de les persones privades judicialment de llibertat regeix el principi de celeritat sense restriccions. Així, l’article 507 de la Llei d’enjudiciament criminal estableix a l’apartat primer: “1. Contra les provisions que decretin, perllonguin o deneguin la presó provisional o acordin la llibertat de l’imputat podrà exercir-se el recurs d’apel·lació en els termes previstos a l’article 766, que tindrà tramitació preferent. El recurs contra la provisió de presó haurà de resoldre’s en un termini màxim de 30 dies.”\nLa raó d’aquest imperatiu legal és tenir una garantia perquè tots els poders públics respectin els drets i llibertats fonamentals. Si això ho han de complir sense excepcions els tribunals ordinaris, garants ordinaris dels drets i llibertats dels ciutadans, què no haurà de fer el TC, garant últim d’aquests drets i llibertats? El TC pot garantir degudament els drets i llibertats si fica al calaix les demandes d’empara que li arriben per entorpir una resposta que raonablement hom albira negativa i barrar de moment el pas a les instàncies independents internacionals de verificació de la protecció d’aquests drets i llibertats?\nLa resposta és fàcil: no. D’aquesta manera, hom agreuja la vulneració existent i s’obre una altra via d’aigua ben seriosa en el malmès vaixell d'un estat de dret que alguns mal informats encara presenten com l’Arcàdia, enveja del món, dels drets i llibertats.\nLa vaga de fam, al cap i a la fi, és una altra resposta ferma, personal i intransferible de les víctimes contra el seu patrimoni jurídic mínim i essencial; patrimoni jurídic mínim perquè un Estat pugui ser considerat un estat democràtic de dret.\nSom davant el primer capítol d’un nou volum de la lluita per la vigència de les garanties i els drets personals per damunt de qualsevol altra consideració. Quan els drets i les llibertats se sotmeten a una raó d’estat, deixen de ser drets i llibertats fonamentals i passen a ser ornaments prescindibles qualsevol moment.\nFinalment, hem vist avui Jordi Sànchez, home de profundes conviccions ètiques i polítiques, en plena forma, optimista i desbordant de força interior. Sap que la batalla serà llarga, molt, que és una cursa de fons, però que la raó és al costat dels drets i llibertats, no de la raó d’estat. Jordi Turull, a qui només hem pogut saludar uns segons, ens ha fet una impressió immillorable: optimista, fort, decidit.\nTots, ells dos i la resta de presos polítics, vinculats per un plantejament d’acció en comú, amb diverses opcions personals, que no fan, en paraules de Jordi Sànchez, millor a ningú en funció de l’opció personal adoptada.


La poma i el piano de cua - Agrupació Fotogràfica i Cinematogràfica de Sant Feliu de Guíxols\nLa poma i el piano de cua\nCreat el Dimecres, 22 Març 2017 15:44\nDarrera actualització el Dimecres, 22 Març 2017 15:49\nEscrit per Jordi Gallego\n“La poma i el piano de cua” un film de Josep Vidal de Castellar del Vallès\nSinopsi: El músic castellarenc Sebastià Soley, conegut per tothom com el “Sebas”, presenta una etapa de la seva vida que comença quan als anys 90 decideix deixar la feina en el ram tèxtil i anar a viure noves experiències a l’ estranger. A Londres,viurà força temps en la indigència,però gràcies a la gana i el seu enginy arribarà a ser un músic autodidacte, sense saber ni que és un pentagrama, i farà de pianista a grans hotels. La història verídica és plena d’anècdotes i experiències explicades amb sentit de l’ humor pel propi protagonista i també per alguns amics que van conviure amb ell a Londres. La música que acompanya la història ha estat composta pel mateix Soley i editada en disc.\nJosep Vidal és un cineasta que ha realitzat diversos documentals sobre temes locals de Castellar del Vallès i de viatges arreu del món. A Sant Feliu hem pogut veure “Somnis a Parintins” (Brasil) i el proper 28 d’abril a l’A.F.i C. l’impressionant documental sobre Cambòdia: “Khmer, l’etern i l’efímer”.\nAl final de la sessió d’aquest divendres 31 de març en Sebas ens prepara una sorpresa. No deixeu de venir i veure aquest pianista simpàtic i divertit que toca cada nit en els hotels Joan Carles I i Miramar de Barcelona i que ha fet de la passió un ofici “Em paguen per fer allò que més m’agrada. Si em preguntes què em fa feliç, és tocar el piano,la meva feina,perquè per a mi no és una feina”.


Petita dona d’acció 3 |\nPetita dona d’acció 3\n04/10/2016 per paraulespetites\nAvui, Anna, fas 3 anys; i al.lucino veient “lo” fàcilment que et fas gran.\nUna gran diferència del primer fill al segon, almenys per a mi, és que amb el primer estàs atenta a tots els “tempos”, al que toca fer per edat…Cada canvi per a ell és una novetat per a tu i la vius com a tal.\nQuan està a punt de caminar, et fixes en quines sabates li pots comprar per ajudar-lo en “los primeros pasitos”, fas petites proves sobre diferents superfícies… Al segon fill te’l trobes caminant pel passadís quan ell ho decideix.\nSuposo que són naturals els dos processos, però cada vegada crec més el el benefici de la despreocupació en certs aspectes. El segon fill creix amb menys sobreatenció adulta i ho fa de manera més lliure.\nM’agrada viure les mateixes coses de diferent manera perquè cada fill és un món i t’aporta diferent aprenentatge.\nI així, fàcilment, et vas fent gran, i ho fas d’una manera tan natural …\nFàcilment has començat a anar a l’escola dels grans; feliç i contenta.\nFàcilment vas al lavabo sola, et poses la pasta al raspall de dents i quasi et vesteixes tota sola i no et poses ni les sabates del revés.\nFàcilment estàs estona jugant sola amb els playmòbil, a la cuineta… fent un deliciós monòleg en veu alta, mentre jo puc llegir una estona, que també se’m fa deliciosa.\nFàcilment menges sola i et taques una desena part de “lo” que et tacaves fa dos mesos.\nFàcilment mantenim una conversa que ja comença a ser interessant. Cada nit que t’acompanyo a dormir, després dels dos contes de rigor, em dius:\n– Em fas companyia?\nI et gires com si fóssim dos amigues que parlen de les seves coses dins els sacs de dormir a les colònies del cole:\n– De què parlem? – em dius…\nEl fet de tenir un germà quatre anys més gran també et posa davant coses de nens de quatre anys més grans i això fa que:\nFàcilment juguis al subway surf a l’Ipad (un joc d’esquivar trens i agafar monedes) i pronuncïis frases com:\n– Guim! acabo de pillar un propulsor dels bons!\nFàcilment t’has llançat a l’aigua des de petita sense por imitant al Guim (fins i tot amb necessitat de ser rescatada pel socorrista i el teu pare vestit a l’aigua).\nFàcilment t’apuntes a fer coses “tipu” les gomes elàstiques de les festes majors que t’eleven a 3 o 4 metres d’alçada.\nPerò, la meva petita dona d’acció, tot i que és una mica kamikaze, també ha tret aquella vena femenina cursi de “em pirra el rosa i el lila”, em deleixo per una barbie i vull anar amb vestit sempre que pugui. Això serà un aprenentatge per a mi ja que no puc amb el rosa i el lila, ni amb la purpurina i les princeses ( i he de mirar de no fer un efecte “rebote”).\nEn fi, Nusquerri, felicitats per aquest tres anys, és un gust veure’t créixer, però no et pillessis un propulsor i ho féssis massa de pressa.\na 04/10/2016 a 06:16 | Resposta Anna Serrat\nCom sempre, una delíci de post. Moltes felicitats i una abraçada!\na 04/10/2016 a 13:51 | Resposta mariaserrat\nFelicitats a les dues ! S’ha acabat vestir d”alivio”i aquesta tarda li compraré el vestit rosa que m’ha demanat…. ja n’he vist uns quants que no he comprat per respecte a tu, però fixa que aquesta tarda en compro un, sigui com sigui!\na 08/10/2016 a 17:17 | Resposta Papa\nDa miedo pensar lo que hara a los seis


de "català" a “llengua aragonesa d’ús predominant a l’àrea oriental” - BARCELONA RADICAL\nde "català" a “llengua aragonesa d’ús predominant a l’àrea oriental”\nL’aragonès i el català ja no formen part de les llengües d’Aragó. La consellera d’Educació i Cultura del Govern aragonès, Dolores Serrat, va presentar ahir l’esborrany de l’avantprojecte de la nova llei de llengües pròpies d’Aragó, en el qual desapareixen els termes d’aragonès i de català per referir-se a les llengües no castellanes de la comunitat.\nEn l’articulat de la nova llei, que substituirà l’aprovada a les acaballes de l’anterior legislatura, les diferents modalitats de l’aragonès i el català passen a dir-se “llengües aragoneses d’ús predominant en les àrees septentrional i oriental”. La delimitació de les zones d’ús predominant d’aquestes llengües no la faran els experts del Consell Superior de les Llengües, que ara desapareix, sinó els municipis.\nLes actuals acadèmies de les llengües catalana i aragonesa que preveia l’anterior llei seran substituïdes per una sola Acadèmia Aragonesa de la Llengua, que tindrà les competències tècniques de normativitzar les llengües i modalitats lingüístiques septentrionals i orientals, malgrat estar composta per cinc membres nomenats pel Govern i cinc més per les Corts d’Aragó, mentre que desapareixen els membres proposats per la Universitat de Saragossa.\n19-VI-12, M. Sasot, lavanguardia


Agenda cultural de l'Ateneu de Bétera per a hui – BÉTERA – toda la información del Bétera, Valencia\nAgenda cultural de l'Ateneu de…\nHui, dissabte 6 d’octubre, Arran Camp de Túria ens convida a un col·loqui sobre el dret de l’avortament, sota el títol Parir és una decisió, no una imposició. Serà després de la projecció del film “4 meses, 3 semanas y 2 días“, a les 20.00 hores en l’Ateneu Cultural de Bétera, que mostra la situació de desprotecció que sofreix una dona en cas d’avortament en un Estat on és il·legal fer-ho.\nEn el col·loqui posterior es parlarà de la reforma de la llei d’interrupció de l’embaràs que prepara el govern espanyol. Després del debat hi haurà un concert en acústic, de Varea.\n“Trossos del mediterrani” de Cuca Balaguer\nA més a més podeu aprofitar per a vore una nova exposició de gravats de Cuca Balaguer inaugurada ahir per la vesprada. La artista descriu amb estes paraules la mostra que porta per nom Trossos del mediterrani.\nPaper, enquadernació i gravat són oficis mil·lenaris que es complementen. Els treballs que elabore són artesanals: l’elaboració del paper és manual, com ara el paper de tina fet amb materials reciclats o amb vegetals (palla d’arròs, ségol, all porro). La característica d’aquest paper és que té barbes als quatre costats, la cara tela i la marca d’aigua o filigrana. És el suport principal de les estampes que realitze.\nLes tècniques que practique són molt variades: xilografies, aiguaforts, collagraph i linòleums. Tots els models són originals. Tots els gravats són estampes, numerades i signades, sèries curtes, edicions limitades, fetes en paper artesà realitzat per mi.\nTrossos del mediterrani, de Cuca Balaguer es podrà vore fins al 31 d’octubre dijous, divendres i dissabte de 19.00 a 24.00 hores a l’Ateneu Cultural de Bétera.